section_heading: Zemljopis
paragraph_text: Općina Kraljevec na Sutli nalazi se u Hrvatskom zagorju uz rijeku Sutlu. Unutar teritorija Krapinsko-zagorske županije općina Kraljevec na Sutli zauzima jugozapadni pogranični dio cijele teritorijalne granice s Republikom Slovenijom. Granice općine su: zapadnim dijelom, duž korita rijeke Sutle, granica prema Sloveniji, južnim dijelom granica sa Zagrebačkom županijom, sjevernim dijelom granica s Gradom Klanjcem te istočnim dijelom s općinom Veliko Trgovišće. U sastavu Krapinsko-zagorske županije Općina Kraljevec na Sutli s površinom od svega 26,95 km² spada teritorijalno u manje općine i zauzima svega 1,2% teritorija županije.